text: [{"text_idx": "#000004", "text": "\u2013 Vit si\u0301ggja ein sto\u0301ran t\u00f8rv a\u0301 at hja\u0301lpa familjum, i\u00f0 hava trupulleikar av ru\u0301sdrekka og ru\u0301sevnum, og at arbei\u00f0a fyribyrgjandi, so at fo\u0301lk ikki koma u\u0301t i\u0301 trupulleikar av ru\u0301si, sigur Dakko Petersen, a\u00f0alskrivari i\u0301 Bla\u0301a Krossi F\u00f8roya. Okkara arbei\u00f0i hevur gj\u00f8rt sto\u0301ran mun fyri no\u0301gv b\u00f8rn, ung og familjur \u2013 og no\u0301gv av ti\u0301 var ikki gj\u00f8rligt uttan okkara no\u0301gvu stu\u00f0lar. Vit eru takksom fyri allan stu\u00f0ul og vo\u0301na, at F\u00f8roya fo\u0301lk fylgir v\u00e6l vi\u00f0 tann 26. mars og vil hja\u0301lpa okkum at hja\u0301lpa fleiri b\u00f8rnum, ungum og familjum."}, {"text_idx": "#000005", "text": "Vanliga ver\u00f0ur gingi\u00f0 vi\u00f0 bu\u0301ssum og banka\u00f0 uppa\u0301 hur\u00f0ar kring landi\u00f0, men i\u0301 a\u0301r sleppur Bla\u0301i Krossur i\u0301 go\u0301\u00f0um samstarvi vi\u00f0 KVF inn i\u0301 stovuna hja\u0301 F\u00f8roya fo\u0301lki i\u0301sta\u00f0in vi\u00f0 eini sending, i\u00f0 kemur at varpa ljo\u0301s a\u0301 ofta fjaldu trupulleikarnar, i\u00f0 raka no\u0301gv b\u00f8rn, ung og familjur i\u0301 F\u00f8royum."}, {"text_idx": "#000007", "text": "I\u0301 familjum, har eitt foreldur er ru\u0301sbundi\u00f0, er ta\u00f0 ofta ru\u0301surin, sum setir dagsskra\u0301nna. Ta\u00f0 er ru\u0301surin, sum tekur uppmerksemi\u00f0 og orkuna i\u0301 familjuni. Ein barndo\u0301mur vi\u00f0 foreldrum, sum drekka ov no\u0301gv, kann fyri mong hava avlei\u00f0ingar \u2013 eisini langt inn i\u0301 vaksna li\u0301vi\u00f0. Ti\u0301 kann ta\u00f0 hja\u0301lpa at hava eitt sta\u00f0 at vi\u00f0gera, hvussu ru\u0301surin a\u0301virkar ella hevur a\u0301virka\u00f0 teg. Ti\u0301tt Ru\u0301m er sta\u00f0i\u00f0 til ju\u0301st hetta."}, {"text_idx": "#000008", "text": "Ta\u00f0 ver\u00f0ur mett, at eini 1200 b\u00f8rn i\u0301 F\u00f8royum i\u0301 dag vaksa upp i\u0301 heimi vi\u00f0 ru\u0301strupulleikum. Ti\u0301tt Ru\u0301m hevur i\u0301 fleiri a\u0301r veri\u00f0 kent sum \u2018\u00d8ll hava r\u00e6tt til go\u0301\u00f0 barnaa\u0301r\u2019, men broytti navn i\u0301 2021 til eitt styttri og l\u00e6ttari navn \u2013 men hugsjo\u0301nin er tann sama. Ti\u0301tt Ru\u0301m er eitt o\u0301keypis tilbo\u00f0 til b\u00f8rn, ung og vaksin i\u0301 aldrinum 0-35 a\u0301r og til familjur teirra, sum hava ta\u00f0 trupult orsaka\u00f0 av, at ru\u0301sanin fyllir \u2013 ella hevur fylt \u2013 ov no\u0301gv i\u0301 familjuni."}, {"text_idx": "#000009", "text": "\u2013 No\u0301gv ung hugsa, at \u201cta\u00f0 sikkurt er verri hja\u0301 onkrum \u00f8\u00f0rum\u201d, og og hava ti\u0301 ringt vi\u00f0 at s\u00f8kja s\u00e6r hja\u0301lp, sigur Alisa Hammer, fyribyrgingarlei\u00f0ari. Vit arbei\u00f0a to\u0301 eftir ti\u0301 fatan, at um tu\u0301 upplivir st\u00f8\u00f0una trupla, so er st\u00f8\u00f0an trupul. Um tu\u0301 f\u00f8lir, at ru\u0301sny\u0301tslan hja\u0301 einum ella ba\u0301\u00f0um ti\u0301num foreldrum ella systkjum a\u0301virkar teg a\u0301 ein neiligan ha\u0301tt, so kanst tu\u0301 fa\u0301a hja\u0301lp fra\u0301 okkum."}, {"text_idx": "#000011", "text": "Genta 14 a\u0301r: \u201dTa\u00f0 var r\u00e6\u00f0uligt allati\u0301\u00f0ina at goyma, at babba drakk.\u201dDrongur 10 a\u0301r: \u201cEg fann u\u0301tav, at ta\u00f0 eri ikki bara eg.\u201dGenta 12 a\u0301r: \u201cAt m\u00f8ta \u00f8\u00f0rum, sum eru i\u0301 li\u0301knandi st\u00f8\u00f0u, hevur gj\u00f8rt, at eg ikki kenni meg so einsamalla meira, og eg skilji nu\u0301, at ta\u00f0 ikki er mi\u0301n skyld, at mamma drekkur.\u201d"}, {"text_idx": "#000014", "text": "\u2013 No\u0301gv kenna eitt try\u0301st til at ru\u0301sa seg, men vit ynskja at taka hetta try\u0301sti\u00f0 burtur, og at ta\u00f0 skal vera okay at siga nei, um ein ikki hevur hug, sigur Li\u0301v Bru\u0301sa\u0301, samskipari. Eisini ynskja vit at fyribyrgja, at ung koma u\u0301t fyri ke\u00f0iligum hendingum orsaka\u00f0 av ru\u0301si, og at ung gerast bundin at ru\u0301sevnum ella ru\u0301sdrekka."}]